CELEX: 22009D0107
Language: lv
Date: 2009-10-22 00:00:00
Title: EEZ Apvienotās komitejas Lēmums Nr. 107/2009 ( 2009. gada 22. oktobris ), ar ko groza EEZ līguma XI pielikumu (Telekomunikāciju pakalpojumi)

17.12.2009   
            
            
               LV
            
            
               Eiropas Savienības Oficiālais Vēstnesis
            
            
               L 334/4
            
         EEZ APVIENOTĀS KOMITEJAS LĒMUMS
   
   Nr. 107/2009
   (2009. gada 22. oktobris),
   ar ko groza EEZ līguma XI pielikumu (Telekomunikāciju pakalpojumi)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XI pielikums ir grozīts ar EEZ Apvienotās komitejas 2009. gada 25. septembra Lēmumu Nr. 96/2009 (1).
            
         
               (2)
            
            
               Līgumā ir jāiekļauj Eiropas Parlamenta un Padomes 2009. gada 18. jūnija Regula (EK) Nr. 544/2009, ar ko groza Regulu (EK) Nr. 717/2007 par viesabonēšanu publiskajos mobilo telefonsakaru tīklos Kopienā un Direktīvu 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (2),
            
         IR NOLĒMUSI ŠĀDI.
   1. pants
   Līguma XI pielikumu groza šādi.
   
               1.
            
            
               Šādu tekstu iekļauj 5.cu punktā (Eiropas Parlamenta un Padomes Regula (EK) Nr. 717/2007):
               “, kurā grozījumi izdarīti ar:
               
                           —
                        
                        
                           
                              32009 R 0544: Eiropas Parlamenta un Padomes 2009. gada 18. jūnija Regulu (EK) Nr. 544/2009 (OV L 167, 29.6.2009., 12. lpp.).
                           Regulas noteikumus šā Līguma nolūkā pielāgo šādi.
                           Regulas 1. panta 4. punktā iekļauj šādas daļas:
                           
                              “Ja dienā, kad stājas spēkā EEZ Apvienotās komitejas Lēmums Nr. 107/2009, ar ko šo regulu iekļauj EEZ līgumā, Eiropas Centrālā banka nav publicējusi valūtas maiņas kursu starp euro un Īslandes kronu, piemēro maiņas kursu, ko šajā dienā publicējusi Īslandes Centrālā banka.
                              Lai piemērotu turpmākus to ierobežojumu samazinājumus, kuri paredzēti 3. panta 2. punktā un 4. panta 2. punktā, Īslandes kronas gadījumā un ja Eiropas Centrālā banka nav izdevusi atbilstošu publikāciju, pārskatīto cenu noteikšanai izmanto atsauces maiņas kursu, ko Īslandes Centrālā banka publicējusi vienu mēnesi pirms pārskatīto cenu piemērošanas dienas.””
                           
                        
                     
         
               2.
            
            
               Šādu ievilkumu iekļauj 5.cl punktā (Eiropas Parlamenta un Padomes Direktīva 2002/21/EK):
               
                           “—
                        
                        
                           
                              32009 R 0544: Eiropas Parlamenta un Padomes 2009. gada 18. jūnija Regula (EK) Nr. 544/2009 (OV L 167, 29.6.2009., 12. lpp.).”
                        
                     
         2. pants
   Regulas (EK) Nr. 544/2009 teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2009. gada 23. oktobrī, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (3).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2009. gada 22. oktobrī
      
         
            EEZ Apvienotās komitejas vārdā –
         
         
            priekšsēdētāja
         
         Oda Helen SLETNES
         
      
   
   
      (1)  OV L 304, 19.11.2009., 8. lpp.
   
      (2)  OV L 167, 29.6.2009., 12. lpp.
   
      (3)  Konstitucionālās prasības ir norādītas.